Imtella' Ġunju 22, 2021 Il-Kanċillier tal-Ġermanja Angela Merkel ingħatat it-tilqima kontra l-Covid-19 tal-Moderna wara li f'April li għadda ħadet l-ewwel doża tal-AstraZeneca. Fl-aħħar ġimgħat, diversi esperti qalu li t-taħlit tat-tilqim jista' jilqagħlek aktar. Studju fir-Renju Unit, saħansitra, kien sab li l-effetti fuq dawk li jingħataw doża tal-AstraZeneca u oħra tal-Pfizer huma anqas. F'Marzu, għadd ta' pajjiżi Ewropej, fosthom il-Ġermanja, waqfu t-tilqim tal-AstraZeneca minħabba għadd ta' każijiet ta' blood clots li ġew irrappurtati b'rabta mal-vaċċin. Madankollu, issa l-Ġermanja qed terġa' tagħti l-AstraZeneca lill-adulti kollha. Intant, f'dawn l-aħħar jiem, waqt 'TVAM' , il-Professur Charmaine Gauci tenniet li l-vaċċin tal-kumpanija Oxford-AstraZeneca huwa wieħed sigur. Qalet, li Malta dejjem imxiet mad-direttivi tal-EMA u għalhekk il-persuna tingħata ż-żewġ dożi tal-istess tip .